હિન્દી ફિલ્મોમાં હંમેશા પુરુષોનું વર્ચસ્વ રહ્યું છે. હીરોને – અભિનેતાને કેન્દ્રમાં રાખીને ફિલ્મોની વાર્તાઓ લખાયછે, સંગીત અપાય છે. િફલ્મના કેન્દ્રમાં હીરો જ હોય છે. પૃથ્વીરાજ કપૂર, દિલીપ કુમાર, રાજ કપૂર, દેવ આનંદથી હૃતિક રોશન સુધી આજ પરંપરા ચાલુ છે ત્યારે આ સ્થાપિત પરંપરાને પડકારનારી , પોતાના ઉત્તમ અભિનયથી હીરોઈનનું- નાયિકાપ્રધાન ફિલ્મનું એક આગવું સામ્રાજ્ય માત્ર માત્ર અને માત્ર પોતાની અભિનય પ્રતિભાની તાકાતથી ખડું કરનારા શ્રીદેવીજીને હિન્દી ફિલ્મ જગતના સૌપ્રથમ સુપર સ્ટાર હીરોઈન હતાં…તેમની પ્રતિભાને બિરદાવતાં અનેક- માન- સન્માન, એવોર્ડ તેમને એનાયત થયાં છે. ભારત સરકારે તેમને પદમશ્રીના સન્માનથી નવાજ્યા છે. પણ એક સાચા કલાકારનું માન, સન્માન , એનો દરજ્જો, એની ગરિમા નકકી થાય૟છે એના ચાહકોથી. એની ફિલ્મોના પ્રશંસકોથી. એના બેસુમાર પ્રેક્ષકોથી. પોતાની સુદીર્ધ અભિનય કારકિર્દીમાં અનેક ફિલ્મોમાં , જુદા જુદા પ્રકારની ભૂમિકા ભજવનારા આ મહાન બહુમુખી પ્રતિભાસંપન્ન અનન્ય અપ્રતિમ અભિનેત્રીની અવિસ્મરણીય અભિનય પ્રતિભાને બાઅદબ સલામ કરું છું.અભિનયકલાની શ્રી, અભિનયવિશ્વની દેવી એટલે શ્રીદેવી ! ઈશ્વર તેમના આત્માને શાશ્વત શાંતિ પ્રદાન કરે એ જ પ્રાર્થના….